ΓΡΑΠΤΗ ΕΡΩΤΗΣΗ P-0249/02

υποβολή: Avril Doyle (PPE-DE) προς την Επιτροπή

(31 Ιανουαρίου 2002)

Θέμα: Χρηματοδότηση ενός πρωτότυπου κράνους ιππασίας (L-TC158 WG 5) ΓΔ Επιχειρήσεις

Ταπάρχοντα κράνη ιππασίας δεν είναι εντελώς ασφαλή.

Κατόπιν αναφοράς προς την Επιτροπή Αναφορών του Ευρωπαϊκού Κοινοβουλίου (αναφ.αριθ. 1030/96 — 28 Απριλίου 1996), η Επιτροπή ανέθεσε στην ΕΕΤ (Ευρωπαϊκή Επιτροπή Τυποποίησης) να ορίσει συγκεκριμένεςψηλές προδιαγραφές για τα κράνη ιππασίας. Για να προχωρήσει σωστά το έργο της Ομάδας Εργασίας 5 (L-TC158 WG 5) απαιτείται χρηματοδότηση για την κάλυψη του κόστους δημιουργίας ενός πρωτότυπου κράνους. Τώρα που, μετά από έρευνες του Πανεπιστημίου Limerick της Ιρλανδίας, έχειποβληθεί πρόταση για δοκιμή ενός πρωτότυπου κράνους ασφαλείας νέαςψηλής τεχνολογίας που θα κατασκευάσει η DERA (Defence Evaluation and Research Agency), μπορεί η Επιτροπή να διευκρινίσει τους λόγους καθυστέρησης της χρηματοδότησης αυτής καθώς και πότε σκοπεύει να προβεί σε αυτή τη χρηματοδότηση·

Απάντηση του κ. Liikanen εξ ονόματος της Επιτροπής

(6 Μαρτίου 2002)

Ο ισχυρισμός του αξιότιμου μέλους του Κοινοβουλίου ότι τα κράνη ιππασίας δεν είναι απόλυτα ασφαλή ανταποκρίνεται στην πραγματικότητα. Σχετικήπόμνηση γίνεται στην εισαγωγή των προτύπων που αφορούν τα κράνη, τόσο στην Ευρώπη όσο και σε άλλα μέρη του κόσμου. Συγκεκριμένα το ευρωπαϊκό πρότυπο (EN) 1384:1996 που αφορά τα Προστατευτικά κράνη για τα ιππικά αθλήματα, το οποίο αποτέλεσε το αντικείμενο τροποποίησης που δημοσιεύτηκε τον Οκτώβριο 2001, περιέχει την ακόλουθη εισαγωγική αναφορά:

Η προστασία που εξασφαλίζει ένα κράνος εξαρτάται από τις συνθήκες του ατυχήματος και η χρήση του δεν επιτρέπει πάντα την αποφυγή θανάτου ή αναπηρίας σε μακροπρόθεσμη βάση.

Το πρότυπο ΕΝ 1384 παραθέτει και ποσοτικοποιεί τις βασικές απαιτήσεις της Οδηγίας 89/686/ΕΟΚ του Συμβουλίου της 21 Δεκεμβρίου 1989, αναφορικά με την προσέγγιση των νομοθεσιών των κρατών μελών που αφορούν τους εξοπλισμούς ατομικής προστασίας (ΕΑΠ)(1). Στη βάση εθελοντικής εφαρμογής, εξασφαλίζειψηλό βαθμό προστασίας των χρηστών, σύμφωνα με τους σκοπούς της οδηγίας αυτής, η οποία εκδόθηκε δυνάμει του άρθρου 95 της Συνθήκης ΕΚ. Αυτή δεν αποτέλεσε το αντικείμενο ρήτρας διαφύλαξης, ήτοι επίσημης αμφισβήτησης από μέρους των διοικήσεων των κρατών μελών.

Η εργασία τυποποίησης των κρανών ιππασίας εγγράφεται στο γενικό πλαίσιο εξορθολογισμού και ομογενοποίησης των απαιτήσεων τυποποίησης στον τομέα προστασίας του κεφαλιού. Όμως θα πρέπει ναπογραμμιστεί ότι οι εμπειρογνώμονες της ομάδας εργασίας της Ευρωπαϊκής Επιτροπής Τυποποίησης (CEN) που είναι επιφορτισμένη με το πρότυπο EN 1384 (TC 158 WG5) έχουν πολύ διαφορετικές μεταξύ τους προσεγγίσεις και απόψεις ως προς τις απαιτήσεις και τις μεθόδους μέτρησης που θα πρέπει να επιλεγούν. Οι αποκλίσεις αυτές στο εσωτερικό της ομάδας εργασίας 5 μεταδόθηκαν στο επίπεδο του Κοινοβουλίου, όπως το επισημαίνει το αξιότιμο μέλος και συγκεκριμένα με την αναφορά 1030/96 της 28ης Απριλίου 1996, που ολοκληρώθηκε στις 20 Μαρτίου 2000.

Στο πλαίσιο αυτό, η CEN συνεχίζει να εργάζεται στο τεχνικό επίπεδο για την ταχεία αναθεώρηση του προτύπου EN 1384:1996, στη βάση μιας εντολής της Επιτροπής. Η Επιτροπή, επιφορτισμένη με την εφαρμογή της οδηγίας 89/686/ΕΟΚ παρακολουθεί με ιδιαίτερη προσοχή το πρότυπο EN 1384, στο οποίο έχει αφιερώσει όγκο εργασίας σημαντικότερο απ'όσο σταπόλοιπα 300 πρότυπα που αφορούν τον ΕΑΠ μαζί.

Ανεξάρτητα από τις τεχνικές αποκλίσεις απόψεων μεταξύ εμπειρογνωμόνων της CEN, οι αιτήσεις χρηματοδότησης μελετών που αποσκοπούν στηνποστήριξη εργασιών τυποποίησης εξετάζονται από την Επιτροπή στο πλαίσιο των δημοσιονομικών διαδικασιών που προορίζονται για τη διασφάλιση της διαφάνειας και της καλύτερης δυνατής διάθεσης των πόρων που διαθέτει. Η αίτηση χρηματοδότησης ενός πρωτοτύπου κράνους ιππασίας που αναφέρεται στην ερώτηση του αξιότιμου μέλους εγγράφεται στο πλαίσιο μιας μελέτης για την οποία η CEN έχειποβάλλει στην Επιτροπή ένα προϋπολογισμό. Ο προϋπολογισμός αυτός προέβλεπε ότι οι επιδοτήσεις έρευνας θα κατανέμονται μεταξύ των εκπροσώπων των δυο μεγάλων διαφορετικών τάσεων που εκδηλώνονται στο εσωτερικό αυτής της ομάδας εργασίας.

Η Επιτροπή επεσήμανε στη CEN με επιστολή της στις 13 Σεπτεμβρίου 2000, ότι αν δενπάρχει αντίρρηση ως προς την αρχή της χρηματοδότησης των προτεινομένων δοκιμών, θα πρέπει οπωσδήποτε να ακολουθηθεί μια διαφανής διαδικασία δημόσιας πρόσκλησηςποβολήςποψηφιοτήτων, στο πλαίσιο της μέριμνας για τη διασφάλιση της μεγαλύτερης δυνατής αμεροληψίας. Εξάλλου, με επιστολή της στις 22 Οκτωβρίου 2001, η Επιτροπή ζήτησε από τη CEN την κατάρτιση ενός νέου προϋπολογισμού που να λαμβάνειπόψη την εξέλιξη των εργασιών στο διάστημα που μεσολάβησε.

(1) ΕΕ L 399 της 30.12.1989.